b'\n_START_ARTICLE_\nXinlen kulttuuri\n_START_PARAGRAPH_\nXinlen kulttuuri oli neoliittinen kulttuuri Kiinassa noin 5500-4500 eaa. Xinlen asutus oli keskittynyt Liao-joen varrelle, Liaodongin niemimaalle. T\xc3\xa4m\xc3\xa4n kulttuurin asuinpaikoilta on l\xc3\xb6ydetty merkkej\xc3\xa4 hirssin viljelyn aloittamisesta. Xinlen kulttuurin keramiikka oli painanteista ja muistutti enemm\xc3\xa4n Korean Jeulmunin keraamisen kulttuurin ja Japanin J\xc5\x8dmon kauden keramiikkaa kuin Manner-Kiinassa vaikuttaneen Yangshaon kulttuurin keramiikkaa. My\xc3\xb6s monet Xinlen kulttuurin kiviset ty\xc3\xb6kalut muistuttivat Jeulmunin keraamisen kulttuurin ja J\xc5\x8dmon-kauden ty\xc3\xb6kaluja.'